নেপালের প্রধানমন্ত্রী কেপি শর্মা ওলির পদত্যাগ

ওয়েবডেস্ক- বিক্ষোভের জেরে নেপাল (Nepal) প্রধানমন্ত্রীর (Prime Minister) পদ থেকে পদত্যাগ করলেন কেপি শর্মা ওলি (Kp Sharma Oli) । সোশ্যাল মিডিয়া বন্ধের জেরে অগ্নিগর্ভ হয় পরিস্থিতি তৈরি হয় নেপালে। এর পর সোশ্যাল মিডিয়া থেকে নিষেধাজ্ঞা তুলে নিলেও জনরোষকে বাগে আনা যায়নি। প্রথম থেকে নেপালের প্রধানমন্ত্রীর পদত্যাগের দাবি তুলে আসছিল জেন জি রা (Jen Ji)। প্রবল চাপের মুখে প্রধানমন্ত্রীর পদ থেকে ইস্তফা দিতে বাধ্য হলেন কেপি শর্মা ওলি।

বিক্ষোভের চরম সীমায় নেপাল। সোশ্যাল মিডিয়া বন্ধকে কেন্দ্র করে যে আন্দোলন শুরু হয়েছিল তার পরিণতি ভয়াবহ আকার ধারণ করল। ভয়াবহ পরিস্থিতি। একে একে মন্ত্রীরা পদত্যাগ করছেন। গোটা কাঠমান্ডুতে জারি কারফিউ।

সোশ্যাল মিডিয়ার উপর থেকে নিষেধাজ্ঞা তুলে নেওয়ার পরেও পরিস্থিতি শান্ত হল না। এদিন সকালেই রাস্তায় নামে জেন জি’রা। আগুন লাগিয়ে দেওয়া হয় রাষ্ট্রপতি রামচন্দ্র পৌড়েল ও কেপি শর্মা ওলির ব্যক্তিগত বাসভবনে। সোশ্যাল মিডিয়ায় ছড়িয়ে পড়া ভিডিওতে দেখা যাচ্ছে, বিক্ষোভকারীরা রাষ্ট্রপতির বাড়িতে ঢুকে ভাঙচুর চালাচ্ছে। প্রাক্তন প্রধানমন্ত্রী পুষ্পকমল দাহাল ওরফে প্রচণ্ড, শের বাহাদুর দেউবা এবং জ্বালানি মন্ত্রী দীপক খড়কার বাড়িতেও হামলা চালানো হয়েছে। রাস্তায় নেমে বিক্ষোভকারীরা ইট-পাথর ছুঁড়তে থাকে, স্লোগান দিয়েছে। তাদের একমাত্র দাবি ছিল ওলির পদত্যাগ।

আরও পড়ুন- নেপালে রাজনৈতিক অস্থিরতা, স্বরাষ্ট্রমন্ত্রীর পর এবার কৃষিমন্ত্রীর পদত্যাগ

অপর দিকে জানা যায়, এই পরিস্থিতিতে ওলি দেশ ছেড়ে পালানোর পরিকল্পনা করেছেন। নেপালি সংবাদমাধ্যম জানাচ্ছে, চিকিৎসার কারণ দেখিয়ে ওলি দুবাইয়ে যাওয়ার পরিকল্পনা করছেন। এর পরেই ওলির পদত্যাগের কথা প্রকাশ্যে আসে।

দেখুন আরও খবর-